ddrg/super_eurlex huggingface dataset:
44.

tilskynder Kommissionen til at fortsætte sine bestræbelser inden for intellektuel ejendomsret med henblik på at oprette en moderne ophavsretlig ramme for det digitale indre marked; opfordrer Kommissionen til at træffe de nødvendige foranstaltninger for at fremme udviklingen af lovligt indhold, der er tilgængeligt på hele det digitale indre marked; understreger, at en revideret ordning for intellektuelle ejendomsrettigheder (IPR) bør baseres på fremme af innovation, nye servicemodeller og brugerskabt samt samarbejdsorienteret indhold med sigte på at fremme udviklingen af et konkurrencedygtigt ikt-marked i EU, mens det sikres, at rettighedshavere er beskyttet og modtager et rimeligt vederlag;
25.

er af den opfattelse, at sikring af et højt niveau af net- og informationssikkerhed spiller en central rolle i bestræbelserne på at øge konkurrenceevnen for både leverandører og brugere af sikkerhedsløsninger i Unionen; mener, at it-sikkerhedsindustrien i EU har et stort uudnyttet potentiale, men at private, offentlige og erhvervsmæssige brugere ofte er uvidende om omkostninger og fordele ved at investere i cybersikkerhed og dermed sårbare over for skadelige cybertrusler; understreger, at oprettelsen af CERT-enheder er en relevant faktor i denne sammenhæng;
E.

der henviser til, at decentral energiproduktion i lille målestok udgør en mulighed for husholdninger og små og mellemstore virksomheder samt for samfund i både by- og landområder til at arbejde sammen om at bekæmpe klimaændringer ved at blive energiproducenter; der henviser til, at forbrugerne bør bliver bevidste om effektive måder at producere og forbruge energi på; der henviser til, at det kan føre til et mere bæredygtigt og deltagende samfund, hvis forbrugerne sættes i stand til at producere deres egen elektricitet og varme; der henviser til, at Kommissionens meddelelse om det indre energimarked behandler spørgsmålet om styrkelse af producent-forbrugere; der henviser til, at forbrugerne allerede har mange muligheder for at engagere sig aktivt i effektiv energiproduktion og -forbrug, men at der stadig er udfordringer, der skal løses;
8.

hilser med tilfredshed ECCAS’ statsoverhoveders beslutning om at udbygge den multinationale styrke i Centralafrika (FOMAC) betydeligt og vedtage et passende mandat for missionen for at bidrage til at sikre Den Centralafrikanske Republik; er samtidig bekymret over, at de 1 300 ECCAS-soldater, der er blevet udsendt til Den Centralafrikanske Republik, ikke har formået at forhindre overgangen til lovløse tilstande i landet; påpeger, at en forværring af situationen i Den Centralafrikanske Republik kunne føre til ustabilitet i hele regionen;
69.

henleder opmærksomheden på energimarkedets eksterne dimension, hvis mål er at gøre det lettere for alle medlemsstater at få adgang til diversificerede energiressourcer; opfordrer Kommissionen til i samråd med EU-Udenrigstjenesten at benytte sine udenrigspolitiske instrumenter til at fremme det indre energimarkeds regler og standarder over for tredjelande, og navnlig i EU’s naboskabsområde; opfordrer indtrængende Kommissionen til i bilaterale dialoger med relevante tredjelande at få løst spørgsmålet om klare regler for håndtering af kapacitetsbegrænsninger på grænseoverskridende elektricitets- og gasforbindelser og på tredjeparts adgang til transmissionsnet; opfordrer indtrængende Kommissionen til at træffe foranstaltninger for at forhindre konkurrencehæmmende praksis fra tredjelandsvirksomheders side, som kan føre til begrænset konkurrence, højere priser eller forringet energiforsyningssikkerhed; opfordrer Kommissionen til i sine forbindelser med tredjelande at sikre, at EU-selskaber kan konkurrere på lige konkurrencevilkår på globalt plan; opfordrer indtrængende Kommissionen til at forbedre samarbejdet med EU's nabolande om nuklear sikkerhed; opfordrer Kommissionen til at oplyse om alle de faktorer, der stadig volder vanskeligheder i forbindelse med gennemførelsen af den tredje energipakke, og til at fremlægge klare tal for indvirkningen heraf på forbrugerpriserne;
B.

der henviser til, at der den 21. august 2013 blev foretaget et omfattende angreb med kemiske våben i udkanten af Damaskus, hvorved hundredvis af mennesker blev dræbt, herunder mange kvinder og børn; der henviser til, at angrebet var en grov krænkelse af folkeretten, en krigsforbrydelse og en forbrydelse mod menneskeheden; der henviser til, at oplysninger fra en lang række kilder bekræfter, at et sådant angreb har fundet sted og synes at være et stærkt bevis for, at det syriske regime er ansvarligt for disse angreb;
15.

mener, at faldet i det samlede antal klager, der blev indgivet til Ombudsmanden i 2012, er endnu et bevis på, at den interaktive vejledning på hans hjemmeside er en succes, idet den er et effektivt værktøj, der er udformet til at hjælpe med til at sikre, at færre borgere klager til Ombudsmanden af forkerte grunde, og til at forbedre mulighederne for at rådgive klagere om, hvor de i stedet bør henvende sig; bemærker, at tendenserne viser, at et voksende antal af de mennesker, der henvender sig til Ombudsmanden, gør det af de rigtige grunde; foreslår derfor, at medlemmerne af Europa-Parlamentet, EU's institutioner, organer og agenturer samt medlemmerne af det europæiske netværk af ombudsmænd opretter et direkte link til den interaktive vejledning på deres websted og sociale medier;
14.

opfordrer næstformanden i Kommissionen/Unionens højtstående repræsentant for udenrigsanliggender og sikkerhedspolitik og medlemsstaterne til at arbejde sammen om at udvikle en klar strategi for, hvordan EU, både i offentligt og privat regi, vil presse aktivt på for at få løsladt samvittighedsfanger, og opfordrer næstformanden i Kommissionen/Unionens højtstående repræsentant for udenrigsanliggender og sikkerhedspolitik til at arbejde sammen med medlemsstaterne om at sikre vedtagelse af Rådets (udenrigsanliggender) konklusioner om menneskerettighedssituationen i Bahrain, som bør indeholde en særlig appel om omgående og ubetinget frigivelse af disse fanger;
53.

glæder sig over, at Det Europæiske Forsvarsagentur (EDA) har arbejdet på at skabe grundlaget for sammenlægning og deling gennem en harmonisering af krav og projekter i forbindelse med søfartsuddannelser og logistik; glæder sig over Wise Pen Teams undersøgelse fra 2012 om krav og kapaciteter inden for søfarten; opfordrer i lyset af EDA's mandat og ekspertise medlemsstaterne til at benytte sig af dens rådgivning og teknisk bistand, når de har behov for at skære i forsvarsbudgetterne, for at undgå at kompromittere den strategiske kapacitetsudvikling i EU, som bør sikre en koordineret tilgang til diverse mangler; opfordrer medlemsstaterne at arbejde sammen med EDA for at identificere kapacitetsbehovet, især civil og militær kapacitet og kapacitet med dobbelt anvendelse på søfartsområdet; opfordrer den højtstående repræsentant/næstformanden til med bistand fra Det Europæiske Forsvarsagentur og Generaldirektoratet for Maritime Anliggender og Fiskeri at identificere alle flåde- og søfartsaktiver, som indgik i den maritime normerede kapacitet i 2012, og som EU-medlemsstaterne risikerer at miste som følge af finansielle og økonomiske begrænsninger, og til at undersøge mulighederne for at bevare dem og stille dem til rådighed for den integrerede EU-havpolitik og fremtidige EMSS;
38.

glæder sig over vedtagelsen af adfærdskodeksen for deling og sammenlægning som et vigtigt skridt i retning af mere samarbejde i Europa og understreger, at det er nødvendigt at foretage en første strategisk vurdering af dens gennemførelse ved årets udgang; forventer, at Det Europæiske Råd i december 2013 bliver en væsentlig milepæl med hensyn til at give politisk tilskyndelse til sammenlægning og deling og klare retningslinjer for gennemførelsen heraf; henleder opmærksomheden på nødvendigheden af, at EU øger informationsforanstaltningerne for at styrke den rolle, sammenlægning og deling spiller;
25.

opfordrer Kommissionen til vedvarende og gennem sine forskellige programmer at støtte transnationale netværk og EU-dækkende initiativer og foranstaltninger til fremme af truede sprog; understreger, at det er nødvendigt at gøre en aktiv indsats for at fuldstændiggøre og bevare Unesco's atlas over verdens truede sprog og fortsætte udviklingen af et sæt homogene indikatorer, der gør det muligt at følge op på det enkelte sprogs status og resultaterne af de politikker, der gennemføres for at undgå, at det forsvinder;
47.

mener, en sammenhængende og effektiv europæisk transportteknologistrategi skal stemme overens med EU 2020-strategien (COM(2010)2020) og 1990-reduktionsmålene og fuldt ud være i overensstemmelse med hvidbogen om transport fra 2011: »En køreplan for et fælles europæisk transportområde — mod et konkurrencedygtigt og ressourceeffektivt transportsystem« (COM(2011)0144), hvad angår territorial samhørighed og en afbalanceret udvikling; mener, at den bør muliggøre reduktion af energiforbruget, trafikstøj, transportbehov, luftforurening og drivhusgasemissioner; understreger, at Unionen for at opnå det er nødt til at opstille faste mål for 2020, 2030 og 2050;
35.

peger på overgangen fra uddannelse til arbejde som et særligt vigtigt tidspunkt i de unges liv, eftersom begyndelsen på deres arbejdsliv har væsentlig betydning for deres fremtidige udvikling; understreger i denne sammenhæng den store betydning, udviklingen i den tidlige barndom kan have for at bryde den onde cirkel af utilstrækkelig menneskelig udvikling på tværs af generationerne for dårligt stillede børn; opfordrer medlemsstaterne til at styrke leveringen af rådgivnings- og vejledningstjenester på et tidligt tidspunkt for at øge de unges mulighed for at træffe tilstrækkeligt informerede valg vedrørende deres fremtidige arbejdsliv og dermed gøre det lettere for dem at opnå de nødvendige kompetencer og finde arbejde, som er relevant for arbejdsmarkedets behov; fremhæver muligheden for jobskabelse inden for sektorer såsom den grønne økonomi, sundhed, sociale tjenester og ikt;
27.

glæder sig over vedtagelsen på EU-plan af ungdomsgarantiordninger for at sikre, at alle unge europæere får et jobtilbud af god kvalitet, yderligere uddannelse, en læreplads eller et praktikophold inden for fire måneder efter at være gået ud af skolen eller blevet arbejdsløs; bemærker imidlertid, at den sum på 6 mia. EUR, der i den næste flerårige finansielle ramme er øremærket til ungdomsbeskæftigelsesinitiativet, er klart utilstrækkelig til at løse et problem af dette omfang; opfordrer Kommissionen og medlemsstaterne til at maksimere effektiviteten af en sådan indsats ved at prioritere tilegnelsen af digitale færdigheder; fremhæver, at digitale færdigheder bør være en uundværlig del af enhver erhvervsuddannelse for at sikre, at nye generationer såvel som dem, der i øjeblikket befinder sig på arbejdspladserne, kan erhverve de færdigheder, som de har brug for;
F.

der henviser til, at Kommissionen indrømmer, at fællesskabsstrategien for sundhed og sikkerhed på arbejdspladsen 2007-2012 havde en positiv indvirkning overalt i EU, og at der i de kommende år stadig er brug for at tage fat på en række udfordringer på området for sundhed og sikkerhed på arbejdspladsen;
12.

opfordrer Unionen til at tage højde for både konditionalitetsprincippet (mere for mere) og de alvorlige økonomiske udfordringer, Egypten står over, i sine bilaterale forbindelser med og sin finansielle støtte til landet; slår til lyd for klare og i fællesskab aftalte benchmark i denne forbindelse; glæder sig for den beslutning, som Udenrigsrådet for nylig har truffet om at suspendere eksportlicenser til Egypten for alt udstyr, der kan bruges til intern undertrykkelse, til at revurdere eksportlicenser til andet militært udstyr og til at genoverveje sikkerhedsbistanden til Egypten;
1.

Dette forslag har til formål at bringe proceduren for udnævnelse af den administrerende direktør for Det Europæiske Miljøagentur i overensstemmelse med de procedurer, der anvendes for administrerende direktører for andre agenturer, såsom Det Europæiske Kemikalieagentur, Det Europæiske Lægemiddelagentur og Den Europæiske Fødevaresikkerhedsautoritet, navnlig for at give Europa-Parlamentet formel ret til at høre den ansøger, der vælges af bestyrelsen for Det Europæiske Miljøagentur, inden vedkommende udnævnes til stillingen.
B.

der henviser til, at det pres fra russisk side, som østpartnerskabslande på vej mod at indgå associeringsaftaler er blevet udsat for, herunder målrettede sanktioner mod Ukraines eksport, et eksportforbud over for Moldovas vinbranche, yderligere forhindringer der besværer fremskridt mod en løsning af konflikten om Transnistrien, og sikkerhedsrelaterede trusler vedrørende Armenien, der har til hensigt at tvinge de østlige partnerskabslande til ikke at undertegne eller parafere associeringsaftalerne eller frihandelsaftalerne, men i stedet at tilslutte sig den russisk-ledede toldunion, som Rusland agter at omforme til en Eurasisk Union, stiller landene i en prekær situation som følge af resultatet af geopolitiske begrænsninger, som de ikke skulle have været underlagt;
21.

opfordrer administrationen til fortsat at sørge for, at lederen af tolkeholdet udarbejder en liste over de tolkefaciliteter, der er anmodet om, men som ikke er blevet anvendt, ved afslutningen af hvert møde og efter aftale med mødesekretariatet; bemærker, at en kopi af den pågældende liste bør fremsendes til det sekretariat, der stod for det pågældende møde; mener, at der i denne liste også bør tages højde for brugerne af webstreaming og videotransmission on demand;
52.

opfordrer medlemsstaterne til at prioritere bekæmpelse af korruption i sporten og understreger behovet for at koncentrere sig mere om en effektiv retshåndhævelse i den forbindelse; opfordrer til vedtagelse på nationalt plan af effektive foranstaltninger for at forhindre interessekonflikter, navnlig ved at forhindre, at sportsaktører kan spille på kampe, som de selv er involveret i; opfordrer alle idrættens styrende organer til at forpligte sig til at anvende gode forvaltningspraksisser for at reducere risikoen for at blive offer for aftalt spil; opfordrer Kommissionen til i den forbindelse at tage hensyn til arbejdet i Europarådet om evalueringen af risikoen i forbindelse med visse former for væddemål og evalueringen af de mulige risici i forbindelse med spot-væddemål, hvor det er muligt at indgå væddemål under en kamp og til at gribe ind om nødvendigt;
8.

opfordrer indtrængende EU til at bruge sine diplomatiske ressourcer til at fremme dialogen mellem medlemsstaterne og tredjelande for at sikre, at de værdsætter principperne i EU’s fælles fiskeripolitik, og til at føre tilsyn med overholdelsen af denne politiks regler; understreger, at navnlig kandidatlande bør overholde principperne i EU’s fiskeripolitik samt de relevante EU-love og internationale love vedrørende fiskeri;
33.

gentager sin opfordring til at indføre en klausul om effektiv udøvelse af en socialt ansvarlig praksis i overensstemmelse med FN’s vejledende principper om erhvervslivet og menneskerettigheder; bekræfter, at investorer bør anvende henholdsvis ILO's trepartserklæring om multinationale virksomheder og socialpolitik og OECD’s retningslinjer for multinationale virksomheder samt specifikke eller sektorbestemte standarder om ansvarlig praksis, hvor disse findes; opfordrer til, at der i aftalen indføres bindende social- og miljømæssige klausuler som et led i et fuldgyldigt kapitel om bæredygtig udvikling, der er underlagt et tvistbilæggelsessystem; anmoder begge parter om at gennemføre en bæredygtig og inklusiv investeringsstrategi, som omfatter en bindende klausul om virksomheders sociale ansvar med konkrete retningslinjer for investorer samt en effektiv vurderingsmetode for offentlige myndigheder, der fører tilsyn med de deraf følgende investeringer med hensyn til deres sociale og miljømæssige konsekvenser;
12.

tilskynder til religiøs dialog mellem sunni- og shia-præster som et nødvendigt redskab for konfliktløsning; mener, at de seneste forhandlinger mellem USA og Iran også udgør en lejlighed for Irak til at fungere som brobygger, idet det er et af de få lande i regionen, som har tætte forbindelser til begge parter; opfordrer de iranske ledere til at engagere sig konstruktivt i stabiliseringen af regionen;
A.

der henviser til, at kaste kan ses inden for en samfundsreligiøs sammenhæng, som f.eks. i Asien, hvor de personer, der falder uden for kastesystemet, betragtes som »urene« eller »pariaer« af natur, men ligeledes at kaste mere bredt indgår i et system med en streng lagdeling af samfundet med en rangfølge af befolkningsgrupper, der defineres efter oprindelse og arbejde; der henviser til, at diskrimination på grund af arbejde og oprindelse, der er et bredere begreb, som foretrækkes af FN, er en form for forskelsbehandling, der er i strid med international menneskerettighedslovgivning som proklameret i verdenserklæringen om menneskerettigheder, den internationale konvention om borgerlige og politiske rettigheder, den internationale konvention om økonomiske, sociale og kulturelle rettigheder, den internationale konvention om afskaffelse af alle former for racediskrimination, konventionen om afskaffelse af alle former for diskrimination imod kvinder, konventionen om barnets rettigheder og Den Internationale Arbejdsorganisations konvention nr. 111;
H.

der henviser til, at medlemsstaterne bør opfordres til at gøre brug af de midler, som vil blive stillet til rådighed af Asyl-, Migrations- og Integrationsfonden og af de tilgængelige fonde under den forberedende foranstaltning »Muliggørelse af genbosættelse for flygtninge i krisesituationer«, som blandt andet dækker de følgende foranstaltninger: at støtte personer, som allerede er anerkendt som flygtninge af UNHCR, at yde støtte til nødforanstaltninger i tilfælde af, at grupper af flygtninge, der er udpeget som prioriteter, og som udsættes for væbnede angreb eller befinder sig under sammentræffende omstændigheder, der gør dem ekstremt sårbare eller har en livstruende karakter, at yde supplerende finansiel støtte, hvor det er påkrævet, i forbindelse med krisesituationer til UNHCR og dets forbindelsesorganisationer i medlemsstaterne og på EU-niveau;
W.

der henviser til, at europæiske borgere og indbyggere har en berettiget forventning om, at de spørgsmål, som de rejser i Udvalget for Andragender, hurtigst muligt kan finde en løsning inden for EU's retlige rammer, og navnlig at medlemmerne af udvalget vil forsvare andragerens naturmiljø, sundhed, fri bevægelighed, værdighed og grundlæggende rettigheder og friheder; der henviser til, at effektiviteten af arbejdet i Udvalget for Andragender hovedsageligt er resultatet af dets sekretariats hurtighed og præcision, og at den kan forbedres yderligere, navnlig ved at optimere behandlingstiden for andragender og ved at systematisere procedurerne for vurdering af dem; der henviser til, at der i lyset af det stadigt stigende antal andragender, der modtages årligt, bør afsættes flere midler og mere tid til møder i udvalget til dette formål; der henviser til, at det er nødvendigt at sikre kontinuitet i behandlingen af andragender også ved ændringer af valgperioden og de deraf følgende personalemæssige ændringer; der henviser til de mange andragender, der er indgivet af ofre for Franco-styret og vedrørende forsvundne børn i Spanien;
N.

der henviser til, at Taiwan og Folkerepublikken Kina har anlagt en konstruktiv tilgang, som har bidraget til indgåelsen af 19 aftaler, der er undertegnet mellem den taiwanske stiftelse for udveksling hen over strædet — for Taiwans vedkommende — og foreningen for forbindelser på tværs af Taiwanstrædet for Folkerepublikken Kinas vedkommende; der henviser til, at disse aftaler omfatter rammeaftalen om økonomisk samarbejde over strædet (ECFA) og aftalen om intellektuelle ejendomsrettigheder, som blev undertegnet den 29. juni 2010, samt aftalen om investeringer og aftalen om toldsamarbejde, som blev undertegnet den 9. august 2012;
21.

gentager sin opfordring til Iran om at tage skridt til at sikre fuld respekt for retten til religions — og trosfrihed, herunder ved at sikre, at lovgivning og praksis er i fuld overensstemmelse med artikel 18 i ICCPR; påpeger, at dette også kræver, at enhvers ret til at skifte religion, hvis vedkommende ønsker det, er ubetinget og fuldt ud garanteret;
16.

opfordrer Kommissionen til at sørge for en mere langsigtet strategi for regulering af EU-flådens adgang til ressourcerne i EØZ'er under landene i dette område, og basere den på en regional rammeaftale mellem EU og landene i det vestlige og centrale Stillehav, der forhandles med FFA og centreres om følgende aspekter: a) aftalen bør indeholde overordnede betingelser for EU-flådens adgang, som derefter konkretiseres i bilaterale fiskeripartnerskabsaftaler med de pågældende lande; b) aftalen bør omfatte indførelse af en ordning med gennemsigtig forvaltning, som især sikrer kampen mod IUU-fiskeri og indeholder en specifikation af de instrumenter, der bør anvendes, herunder aftalen om havnestatsforanstaltninger; c) aftalen bør baseres på havdageordningen, forudsat at der vedtages foranstaltninger til at sikre gennemsigtigheden i den, en forbedring af dens effektivitet samt alle relevante parters gennemførelse heraf, og den bør være i overensstemmelse med de bedste videnskabelige henstillinger, som er til rådighed; d) under forhandlingerne om aftalen bør mulighederne for at kanalisere støtten til EUF's udviklingsstøtte til området gennem FFA undersøges, eftersom AVS-landene i Stillehavet mangler menneskelige og tekniske ressourcer til i tilstrækkelig grad at kunne udnytte disse midler;
3.

støtter Kommissionens anbefalinger om at strømline brugen af eksisterende instrumenter og kanaler (såsom standardbrug af Europol-kanalen og oprettelsen af nationale integrerede kvikskranker) og om at forbedre uddannelse inden for og bevidstgørelse om grænseoverskridende udveksling af oplysninger; er dog skuffet over, at Kommissionen ikke skabte mulighed for en mere ambitiøs og fremtidsorienteret vision, hvilket blev efterlyst i Stockholmprogrammet og den interne sikkerhedsstrategi, og som kunne være et udgangspunkt for en politisk debat om, hvordan retshåndhævende dataudveksling i EU kan formes og optimeres, samtidig med at der sikres et solidt databeskyttelses- og datasikkerhedsniveau; opfordrer kraftigt Kommissionen til at fremkomme med denne vision, der fastsætter en veludformet ramme for udveksling af retshåndhævelsesoplysninger i EU baseret på principper som behov, kvalitet, proportionalitet, effektivitet og ansvarlighed og med en ordentlig vurdering af tilgængelighedsprincippet og begrebet samkøring;
23.

anmoder Kommissionen og medlemsstaterne om at gøre brug af alle de fleksibilitetsmargener, der findes i det forebyggende element af stabilitets- og vækstpagten, til at afbalancere behovet for produktive og bæredygtige offentlige investeringer med målsætningerne om finanspolitisk disciplin; mener, at dette for eksempel kunne gøres ved at undtage de aggregerede mængder af national medfinansiering under EU's struktur- og investeringsfonde fra de begrænsninger, som stabilitets- og vækstpagten pålægger, ved at basere beregningerne i forbindelse med pagten på den pågældende stats netto- og ikke bruttobehov for selvfinansiering, dvs. nettobehovet for selvfinansiering af afgifterne på de faktiske udgifter (først og fremmest moms), eller også ved at opdele de to kilder til finansiering af disse programmer (EU-midler og nationale midler) i forskellige tidsfaser, således at finansieringen kommer udelukkende fra EU-midlerne i de første år af et program og udelukkende fra nationale kilder i de sidste år, idet man må gå ud fra, at den berørte medlemsstat på dette tidspunkt vil have opnået konkrete resultater takket være sin politik til begrænsning af gælden i forhold til BNP;
D.

der henviser til, at det er vigtigt at sikre sammenhæng mellem reglerne for kompetencen til at afgøre en tvist og reglerne for, hvilken lov der skal anvendes i en tvist;